PHALLO 21:12 SSO89SO - “Ya otlang motho, mme motho eo a - Bible Search
Polao ya motho
12“Ya otlang motho, mme motho eo a eshwa, ruri o tla bolawa. 3Jehova a ke ke a tlohella motho ya lokileng tlala; empa tse labalabelwang ke e mobe, o mo hlakola tsona.
4Ya letsoho le botswa o tla fumaneha, empa letsoho la sekgothadi le tla se ruisa.
5Ya bokellang lehlabula ke ngwana ya bohlale; empa ya robalang ha ho kotulwa, ke ngwana ya hlabisang dihlong.
6Motho ya lokileng o rwetse mahlohonolo hloohong, empa lonya le aparetse melomo ya e mobe.
7Ho hopolwa ha mofu ya lokileng ke lehlohonolo, empa lebitso la e mobe le tla bola.
8Motho ya pelo e hlalefileng o utlwa keletso, empa ya beberang tsa bosawana o tla dihelwa.
9Ya tsamayang ka ho loka o tsamaya ka kgotso; empa ya kgopamisang metsamao ya hae o a tsebahala.
10Ya bonyang ka mahlo o a ferekanya; ya molomo o bosawana o ya timelong.
11Molomo wa motho ya lokileng ke sediba sa bophelo; empa lonya le kwahetse molomo wa ya sa lokang.
12Hloyo e hotetsa dikomang, empa lerato le apesa ditshito tsohle.
13Bohlale bo fumanwa molomong wa motho ya masene, empa thupa e mokokotlong wa ya sa utlweng.
16Ya lokileng o sebeletsa ho phela, empa ya sa lokang o ruela sebe.
17Ya elellwang tayo o tshwere tsela ya bophelo, empa ya hanang nyatso o a lahleha.
19Dipolelong tse ngata, tshito ha e hlokwe; ka baka leo, ya itshwarang molomo o bohlale.
20Leleme la ya lokileng ke silefera e hlwekileng; empa pelo ya e mobe ke lefeelafelane.
21Molomo wa ba lokileng o phedisa ba bangata, athe mawatla a timela ke ho hloka kelello.
22Lehlohonolo la Jehova le entsha motho, hase mokgathala wa hae o mo ekeletsang leruo.
24Seo e mobe a se tshabang ke sona se tlang ho mo wela hodimo; empa ba lokileng ba tla newa seo ba se ratang.
25Jwaloka setsokotsane ha se feta, ya bolotsana o feta jwalo; empa ya lokileng o tiile ka ho sa feleng.
26Motho ya botswa ho ba mo romang ke asene menong le mosi mahlong.
28Tshepo ya ya lokileng e tla fetoha thabo, empa tebello ya motho ya sa lokang e tla timela.
30Ya lokileng a ke ke a sisinngwa le ka mohla o le mong; haele ba babe, ba ke ke ba nna ba hlola lefatsheng.
31Molomo wa ya lokileng o hlahisa tsa bohlale, empa leleme le kgopameng le tla qhwishilwa.
32Melomo ya ba lokileng e tseba tse kgahlisang; empa molomo wa ba sa lokang o bolela bokgopo feela.